Нобэрэ пщэдейрэ
Бадзэуэгъуэм и 4, махуэку
США-м и лъэпкъ гуфIэгъуэщ — я щхьэхуитыныгъэм и махуэщ. 1776 гъэм Iэ традзащ США-р зыми и унафэ зэрыщIэмытыр щIэзыгъэбыдэ Декларацэм.
Югославием щагъэлъапIэ я щхьэхуитыныгъэм щIэбэнахэм я махуэр
Латвием журтхэм цIыхугъэншагъэ щыкIэлъызэрахьам хэкIуэдахэм я фэеплъ махуэщ. 1941 гъэм бадзэуэгъуэм и 4-м Ригэ нэмыцэхэм щагъэсащ журтхэм я тхьэелъэIупIэхэр, абы екIуэлIахэри зэрыщIэсу.
1819 гъэм къэхутэныгъэ Iуэху яIэу Кронштадт щежьащ «Восток», «Мирный» кхъухьхэр. Экспедицэм и унафэщIт адмирал Беллинсгаузен Фаддей. А зекIуэрщ къыщызэIуахауэ щытар «еханэ контитент» зыфIаща Антарктидэр.
1848 гъэм Маркс Карлрэ Энгельс Фридрихрэ я «Коммунист партым и манифест» лэжьыгъэр къыдэкIащ.
1946 гъэм Кёнигсберг къалэм и цIэр Калининград жиIэу зэрахъуэкIащ.
1950 гъэм «Европэ щхьэхуит» радиостанцым лэжьэн щIидзащ.
1957 гъэм цIыху къызэрырашэкI «Ил-18» кхъухьлъатэ лIэужьыгъуэр япэу уэгум ихьащ.
1991 гъэм УФ-м къыщащтащ Арбитраж судым теухуа законыр.
2004 гъэм Алыджым и тхыдэм щыяпэу а къэралым и футболистхэр Европэм и чемпион хъуащ.
2007 гъэм Дунейпсо Олимп комитетым Гватемалэм щригъэкIуэкIа 119-нэ сессием унафэ къыщащтащ 2014 гъэм щIымахуэ Олимп джэгухэр Сочэ щегъэкIуэкIыным теухуауэ.
Убыххэм я дзэпщ цIэрыIуэу щыта, Кавказ зауэм и лIыхъужь Бэрзэдж Дэгумыкъуэ Хьэжы-Исмэхьил къызэралъхурэ илъэс 253-рэ ирокъу.
Британием щыщ геодезист, Индием и щIыналъэм и топографие сурэтыр зыщIа, Джомолунгмэ бгым и лъагагъыр япэу къэзыхута Эверест Джордж къызэралъхурэ илъэс 229-рэ ирокъу. Дунейм и къурш нэхъ лъагэ дыдэм абы и цIэр щIыфIащари а лэжьыгъэшхуэрщ.
Совет Союзым и ЛIыхъужь Къардэн Къэбард къызэралъхурэ илъэс 99-рэ ирокъу.
Италием щыщ актрисэ цIэрыIуэ Лоллобриджидэ Джинэ и ныбжьыр илъэс 92-рэ ирокъу.
СССР-м и цIыхубэ артист Мкртчян Фрунзик (и цIэ дыдэр Мгерщ) къызэралъхурэ илъэс 89-рэ ирокъу.
Тележурналист Жэман Мадинэ къыщалъхуа махуэщ.
Дунейм бэнэкIэ хуитымкIэ и чемпион Бажэ Заудин и ныбжьыр илъэс 44-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 29 — 32-рэ, жэщым градус 19 — 20 щыхъунущ.
Бадзэуэгъуэм и 5, мэрем
Армением и Конституцэм и махуэщ
Аргентинэм щагъэлъапIэ Сабийхэм я махуэр
Венесуэлэм и щхьэхуитыныгъэм и махуэщ. Америкэ Ипщэм Испанием щиIа колониехэм ящыщу Венесуэлэращ щхьэхуит хъуным и Iуэху япэу зезыхуар икIи 1811 гъэм ар абы къехъулIащ.
Брянск, Калугэ, Новгород областхэр къыщызэрагъэпэща махуэщ (1944 гъэм)
1829 гъэм Урал щIыналъэм и къухьэпIэмкIэ Урысейм щыяпэу налмэс зыщIэлъ щIыпIэ къыщагъуэтауэ щытащ.
1841 гъэм инджылыз Кук Томас дунейм щыяпэу турист агентствэ къызэIуихащ.
1921 гъэм къэрал IуэхущIапIэхэр цIыху щхьэхуэхэм бэджэнду къащтэну хуит зэращIым теухуа унафэ совет Урысейм къыщащтащ.
1924 гъэм Париж къыщызэIуахащ VIII гъэмахуэ Олимп джэгухэр.
1943 гъэм Курск деж щекIуэкIа зауэшхуэм щIидзащ. Хэку зауэшхуэм и зэманым щыIа зэпэщIэтыныгъэ нэхъ гуащIэ дыдэхэм хабжэ а зауэр шыщхьэуIум и 23 пщIондэ екIуэкIащ.
1957 гъэм Налшык Лениным и фэеплъ къыщызэIуахащ.
1978 гъэм СССР-м Къэрал шынагъуэншагъэмкIэ и комитетыр СССР-м и Министрхэм я Советым и унафэм къыщIагъэкIащ.
1995 гъэм «Си Москва» уэрэдыр УФ-м и къалащхьэм и гимну къащтащ. Абы и псалъэхэр ятхащ усакIуэхэу Лисянский Марк, Агранян Сергей сымэ, макъамэр композитор Дунаевский Исаак ейщ.
Къэбэрдейм и пщы уэлий ХьэтIохъущокъуэ Кургъуокъуэ къызэралъхурэ илъэс 356-рэ ирокъу.
Урысей дзэзешэ, адмирал цIэрыIуэ Нахимов Павел къызэралъхурэ илъэс 217-рэ ирокъу.
Шэрджэс тхакIуэ Абыкъу Хъалид къызэралъхурэ илъэси 119-рэ ирокъу.
Совет режиссёр, Гуащэхэм я театр нэхъыщхьэм и унафэщIу илъэс куэдкIэ лэжьа Образцов Сергей къызэралъхурэ илъэси 118-рэ ирокъу.
Филологие щIэныгъэхэм я доктор, КъБКъУ-м и профессор, ЩIДАА-м и академик Апажэ Мухьэмэд и ныбжьыр илъэс 89-рэ ирокъу.
Медицинэ щIэныгъэхэм я доктор, ЩIДАА-м и академик Даут Юрий и ныбжьыр илъэс 78-рэ ирокъу.
КъБР-м щIыхь зиIэ и юрист, СССР-м спортымкIэ щIыхь зиIэ и мастер Алий Сулеймэн и ныбжьыр илъэс 73-рэ ирокъу.
КъШР-м и ЦIыхубэ Зэхуэсым и депутату щыта, «Абазашта» газетым и редактор нэхъыщхьэ, КъШР-м щIыхь зиIэ и журналист Къул Фардаус къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 24 — 27-рэ, жэщым градус 18 — 19 щыхъунущ.
